jkorsvik/nowiki_second_scrape_merged huggingface dataset:
Flor

Flor er et for- og etternavn, brukt i mange land. Ordet flor kan på norsk bety «blomstring», «blomtermengde», «tynt stoff», eller «fløyel». I noen dialekter (og på nynorsk) brukes flor som navn på husdyrrommet i en driftsbygning på et gardsbruk. Det var gjerne laget av tømmer og var lunt og varmt også om vinteren. Floren var mindre enn høyrommet i driftsbygningen som kalles låve. Låven er åpen og luftig og kald om vinteren. Fjøs kan være synonymt med flor.
Flor kan også vise til:

Flor (fornavn) – fornavn, særlig brukt i spansk- og andre latinske språk
Flor (slekt) – slektsnavn i Norge
Flor (gjærsopp) – type gjærsopp, særlig brukt innen fremstilling av visse typer sherry
Floruit – forkortet fl. eller flour., viser til levetid eller aktivitet for noe
Instone Air Line

Instone Air Line var et tidlig  britisk flyselskap fra 1919 til 1924. Sammen med andre private flyselskap i tiden, ble det absorbert av, og dannet Imperial Airways.


== Historie ==
S. Instone & Company Limited, et rederi etablert av  Sir Samuel Instone hadde drevet en privat rute fra Cardiff via London (Hounslow Heath Aerodrome) til Le Bourget lufthavn siden 1919. I april 1920 ble det en offentlig rute mellom  London og Paris under navnet Instone Air Line. I 1920 ble det første selskap som transporterte en veddeløpshest og 1. januar 1922 introduserte selskapet uniformer til sine piloter og stab. (Instone er antatt å ha gjort dette). Instone startet en London to Køln - Butzweilerhof Airport i mai 1922. London-Paris ruten ble nedlagt i oktober 1922 på grunn av konkurranse. I 1923 anbefalte en regjeringsoppnevnt komite at viktige britiske flyselskap skulle slå seg sammen og danne et finansielt sterkt selskap, og sette det istand til å foreta nødvendige utvidelser. Som resultat av denne anbefaling ble Imperial Airways dannet 1. april 1924 ved å overta materiell, stab og rutene til Handley Page Transport, Instone Air Line, Daimler Airway og British Marine Air Navigation Co Ltd.
Det foreligger en bok : Early Birds - Air Transport Memories 1919-1924 av Alfred Instone (utgitt av Western Mail & Echo, Cardiff, 1938)


== Ulykker og hendelser ==
I februar 1923 ble et fly tilhørende Instone skadet ved en ulykke på Saint-Inglevert, Pas-de-Calais, France.
Den 13? august 1923 landet de Havilland DH.34 G-EBBW på  Marden Airfield, Kent på grunn av brudd på et oljerør. Flyet ble reparert og returnert til Croydon.


== Flåte ==
 
Airco DH.4
BAT F.K.26
Bristol Type 47 Tourer
Bristol Type 62
de Havilland DH.18
de Havilland DH.34
Vickers Vimy Commercial
Vickers Vulcan
Westland Limousine


== Referanser ==
Grand Chess Tour 2017

Grand Chess Tour 2017 besto av fem sjakkturneringer som ble arrangert i perioden 21. juni til 11. desember 2017. Ni spillere ble valgt på grunnlag av fjorårets Grand Chess Tour, ytterligere tre ble valgt med best gjennomsnittlig rangering gjennom 2016, mens de siste tre ble valgt som en type «wildcard» av FIDE Advisory Board. Det ble spilt både klassiske turneringer, hurtigsjakk og lynsjakk.
I motsetning til fjorårets turnering, telte alle resultatene i sammendraget.


== Resultat ==


== Eksterne lenker ==
Offisielt nettsted
Brice Herbert Goldsborough

For diplomaten med samme navn, se Brice W. GoldsboroughBrice Herbert Goldsborough (født 20. mars 1889, død 23. desember 1927) var en amerkansk flyinstrumentmaker ved Sperry Gyroscope som senere etablerte Pioneer Instrument Company. Han fløy ombord i Spirit of St. Louis med  Charles Lindbergh i to testflyvninger. Han omkom over Atlanterhavet sammen med Frances Wilson Grayson ombord i The Dawn.


== Unge år ==
Brice ble født i Sioux City, Iowa 30. mars 1889. Hans bror var Charles Frances Goldsborough.
I 1910 tjenstgjorde han i United States Navy og bodde i Washington, D.C. hvor han arbeidet som elektriker. Han flyttet til  Long Island og senere til Manhattan. Etter to fire-års kontrakter med Marinen, startet han og Morris Titterington, (oppfinner av induksjonskompasset) Pioneer Instrument Company i 1919 og i 1923 flyttet de til 754 Lexington Ave. i Brooklyn, etter kjøp av Brandis & Sons Company. Charles H. Colvin sluttet seg til og ble valgt som president, med både  Brice og Morris som vispresidenter.


== 1926 Ford Reliability Tour ==
Walter Beech (1891-1950) og Brice Herbert Goldsborough vant 1926 Ford Reliability National Air Tour med sin Travel Air B6. Brice fløy også med  Charles Lindbergh (1902-1974) ombord i Spirit of St. Louis i testflyvninger fra Curtiss Field som "instrument ekspert", 13. mai 1927 i 10 minutter og 15. mai 1927 i 15 minutter. Lindbergh's rekordflyvning var 20. -  21. mai 1927.


== Havariet ==
Den 23. desember 1927 startet  Frances Wilson Grayson med Brice H. Goldsborough som navigatør fra Curtis Field i  New York for Harbour Grace, Newfoundland. Hennes plan var å starte på selve juledagen fra Newfoundland. Hennes fly, The Dawn skulle flys av  Oskar Omdal, da en løytnant i den norske marine Grayson kan ha planlagt å bytte på med ham. Goldsborough skulle være navigatør og Frank Koehler telegrafist. Hennes fly nådde aldri Newfoundland og sank i havet. Det var ulike meldinger og radiobudskap fra flyet da det var i fare


== Familie ==
Brice's sønn var Frank Goldsborough (1910-1930), var også en konkurranseflyver som omkom i et havari.


== Minner ==
I 1928 ble flere innsjøer nordvest i Ontario navnsatt til ære for de omkomne flyvere fra 1927,. Disse omfatter Goldsborough Lake (50°42′N 89°20′V), Grayson Lake (50°53′N 89°26′V) og Omdahl  [sic] Lake (50°49′N 89°29′V) alle nær hverandre i  Wabakimi Provincial Park.


== Referanser ==


== Litteratur ==
Hvilemodus

Hvilemodus er en strømbesparende egenskap ved datamaskiner som ikke anvendes. I hvilemodus lagres innholdet i hovedminnet på harddisken eller et annet ikke-flyktig dataminne. Når datamaskinen tas i bruk igjen, gjenopprettes innholdet nøyaktig slik det var før den gikk inn i sovemodus. Strømkilden til et system i hvilemodus kan noen ganger fjernes uten å forårsake en alvorlig risiko for datatap.
Hvilemodus ble, sammen med sovemodus, integrert i versjon 3.6 av Linuxkjernen.
Western Area Rural District

Western Area Rural er et distrikt i provinsen Western i Sierra Leone. Hovedstad er Waterloo. Western Area Rural grenser mot distriktene Port Loko i nordøst, Moyamba i sør og hovedstadsdistriktet Western Area Urban i nordvest. I vest har Western Area Rural kyst mot Atlanterhavet. Distriktets nordlige del omfatter sørlige del av Freetownhalvøya og Løvefjellene. Bananøyene i sørvest hører også til distriktet.
Western Area Rural er blant de mest etnisk mangfoldige distriktene i landet; ingen etnisk gruppe utgjør noen majoritet. Distriktets innbyggere hører til mange forskjellige stammer, inkludert betydelige andeler av Krio- og sherbrofolkene. Distriket har en blandet islamsk og kristen befolkning.
Western Area Rural er delt inn i 4 wards:

Koya Rural Ward
Mountain Rural Ward
Waterloo Rural Ward
York Rural Ward


== Referanser ==
VM i friidrett 2017 – Tikamp menn

Tikamp menn under VM i friidrett 2017 ble arrangert fredag 11 og lørdag 12 august 2017.


== Program ==


== Resultater ==


=== 100 meter ===


=== Lengde ===


=== Kulestøt ===
Kulestøtkonkurransen ble arrangert 11. august klokka 12:55, i to grupper. Resultater:


=== Høydehopp ===
Høydehoppkonkurransen ble arrangert 11. august, i to grupper. Gruppe A startet klokka 17:00 og gruppe B klokka 17:01. Resultater:


=== 400 meter ===
400 meter ble arrangert 11. august i fire heat som følger:
Resultater:


=== 110 meter hekk ===
110 meter hekk ble arrangert 12. august, i fire heat som følger:
Resultater:


=== Diskoskast ===
Diskos ble arrangert 12. august, i to grupper. Gruppe A startet klokka 11:00 og gruppe B klokka 12:10. Resultater:


=== Stavsprang ===
Stavsprang ble arrangert 12. august, i to grupper. Gruppe A startet klokka 12:58 og gruppe B klokka 14:08. Resultater:


=== Spydkast ===
Spydkast ble arrangert 12. august, i to grupper. Gruppe A startet klokka 17:30 og gruppe B klokka 18:55. Resultater:


=== 1500 meter ===
1500 meter ble arrangert 12. august klokka 20:55. Resultater: (Fotofinish):


=== Sluttstilling ===
Sluttstillingen ble som følger:
██ Beste resultat i hver øvelse er markert i gult


== Referanser ==


== Eksterne lenker ==
Offisiell resultatside
Franz Waxman

Franz Waxman (født Franz Wachsmann 24. desember 1906 i Königshütte i Det tyske keiserrike, dagens Chorzów i Polen, død 24. februar 1967 i Los Angeles i California) var en tysk og amerikansk komponist av jødisk opphav. Han ble mest kjent for arbeidet med filmmusikk.


== Karriere ==
Waxman har blant annet komponert musikken i filmene Frankensteins brud (1935), Rebecca (1940), Sunset Boulevard (1950), En plass i solen (1951), Stalag 17 (1953),  Vinduet mot bakgården (1954), Bak fasaden (1957),  Nonnens historie (1959) og Taras Bulba (1962). Han ble nominert til tolv Oscar-priser og vant to for Sunset Boulevard og En plass i solen. Waxman vant også en Golden Globe for førstnevnte film.
Han komponerte også oratoriet Joshua (1959). Konsertstykket The Song of Terezin (1965) er et musikalsk verk for orkestre, kor og barnekor som er basert på lyrikk skrevet av barn i Theresienstadt konsentrasjonsleir under andre verdenskrig. Waxman opprettet i tillegg The Los Angeles Music Festival i 1947.Waxmans filmmusikk i Sunset Boulevard ble kåret til tidenes 16. beste filmlydspor fra USA av det amerikanske filminstituttet.


== Filmografi (utvalg) ==
Filmene Waxman vant og ble nominert til Oscar for er merket.


== Referanser ==


== Eksterne lenker ==
Offisielt nettsted 
(en) Franz Waxman – kategori av bilder, video eller lyd på Commons 
(en) Franz Waxman på Internet Movie Database 
(sv) Franz Waxman i Svensk Filmdatabas 
(da) Franz Waxman på Filmdatabasen 
(da) Franz Waxman på Scope 
(fr) Franz Waxman på Allociné 
(en) Franz Waxman på AllMovie 
(en) Franz Waxman hos Turner Classic Movies 
(en) Franz Waxman hos The Movie Database 
(en) Franz Waxman på Apple Music 
(en) Franz Waxman på Discogs 
(en) Franz Waxman på MusicBrainz 
(en) Franz Waxman på Spotify 
(en) Franz Waxman på AllMusic
Sovemodus

Sovemodus er en strømbesparende modus ved datamaskiner, fjernsyn og fjernkontrollere. Denne modus har en signifikant virkning på strømforbruket i elektroniske forbruksvarer sammenlignet med å etterlate utstyret på. Det er heller ikke nødvendig å foreta oppstart av systemet når man tar det i bruk igjen. Mange former for utstyr indikerer sovemodus gjennom en blinkende eller rød lysdiode.
I sovemodus er mest mulig av elektronikken slått av, for å bruke minst mulig strøm for å bevare innholdet i hovedminnet. I den beslektede hvilemodus lagres innholdet i hovedminnet på harddisken eller et annet ikke-flyktig dataminne. Når datamaskinen tas i bruk igjen, gjenopprettes innholdet nøyaktig slik det var før den gikk inn i sovemodus. Strømkilden til et system i hvilemodus kan noen ganger fjernes uten å forårsake en alvorlig risiko for datatap.
Sovemodus ble, sammen med hvilemodus, integrert i versjon 3.6 av Linuxkjernen.
Synopsys

Synopsys, Inc. er et amerikansk selskap og det ledende selskap innenfor bransjen elektronisk designautomasjon (ECAD) hvor man utvikler programvareverktøy for utforming av elektroniske systemer som integrerte kretser og kretskort. Selskapets mest kjente produkt er Design Compiler, et logisk-syntetisk verktøy. Synopsys leverer en lang rekke andre produkter brukt i konstruksjonen av applikasjonspesifikke integrerte kretser. Produktene innbefatter logiske synteser, adferdsynteser, place and route, statisk tidsanalyse, formell verifisering, maskinbeskrivende språk (SystemC, SystemVerilog, Verilog, VHDL), simulatorer såvel som kretssimulering på transistornivå. Simulatorene innbefatter utviklings- og avlusingsmiljøer som assisterer konstruksjonen av logikk for mikrobrikker og datasystemer.
Selskapet holder til i Mountain View, California, og ble grunnlagt i 1986.


== Eksterne lenker ==
Synopsys Web Site
Synopsys SolvNet
Synopsys Users Group Arkivert 14. juni 2013 hos Wayback Machine.
Synopsys Asia Pacific Arkivert 15. september 2010 hos Wayback Machine.
Synopsys Japan
Synopsys Europe
Events@Synopsys
Synopsys Corporate Blogs
Synopsys Publications
Alex North

Alex North (født 4. desember 1910 i Chester i Pennsylvania, død 8. september 1991 i Los Angeles i California) var en amerikansk komponist som komponerte filmmusikk. Han komponerte blant annet musikken i filmene En sporvogn til Begjær (1951), Viva Zapata! (1952), Spartacus (1960), Cleopatra (1963) og Hvem er redd for Virginia Woolf? (1966). North ble nominert til 15 Oscar-priser, men vant aldri en konkurrerende priskategori. Han ble den første komponisten til å vinne en Æres-Oscar i 1986. North vant for øvrig en Golden Globe for beste originalmusikk for lydsporet i dramafilmen Fiskerens sko (1968).Norths lydspor i En sporvogn til Begjær var blant den første jazzbaserte filmmusikken i Hollywood. Musikken i filmen ble også kåret til tidenes 19. beste filmlydspor fra USA av det amerikanske filminstituttet.Musikken North komponerte for 2001: En romodyssé (1968) er kjent for å ha blitt vraket av regissøren Stanley Kubrick.


== Filmografi (utvalg) ==
Filmene North ble nominert til Oscar for er merket.

1990 – Ghost
1987 – Good Morning, Vietnam
1987 – The Dead
1985 – Prizzis ære
1984 – Under vulkanen, nominert til Oscar
1981 – Dragedreperen, nominert til Oscar
1980 – Fra lek til alvor
1976 – The Passover Plot
1975 – Alt reimer og tøy kan holde, nominert til Oscar
1974 – Shanks, nominert til Oscar
1968 – Fiskerens sko, nominert til Oscar
1966 – Hvem er redd for Virginia Woolf?, nominert til Oscar
1965 – Han skapte en verden, nominert til Oscar
1964 – Flukten mot nord-vest
1963 – Cleopatra, nominert til Oscar
1961 – Løgnen
1961 – Uten feste
1960 – Spartacus, nominert til Oscar
1957 – Utdrikningslaget
1956 – Regnmakeren, nominert til Oscar
1956 – Farlig arv
1955 – I morgen kan jeg gråte
1955 – Den tatoverte rosen, nominert til Oscar
1955 – Uten lenker, nominert til Oscar for «Unchained Melody»
1954 – Desirée
1952 – Et medlem av familien
1952 – Viva Zapata!, nominert til Oscar
1951 – En handelsreisendes død, nominert til Oscar
1951 – En sporvogn til begjær, nominert til Oscar


== Referanser ==


== Eksterne lenker ==
(en) Alex North på Discogs 
(en) Alex North på MusicBrainz 
(en) Alex North på AllMusic 
(en) Alex North på Internet Movie Database 
(no) Alex North hos Nationaltheatret 
(sv) Alex North i Svensk Filmdatabas 
(da) Alex North på Filmdatabasen 
(da) Alex North på Scope 
(fr) Alex North på Allociné 
(en) Alex North på AllMovie 
(en) Alex North hos Turner Classic Movies 
(en) Alex North hos The Movie Database 
(en) Alex North hos Internet Broadway Database
Levernesbekken

Levernesbekken er ei elv i Rakkestad kommune i Viken.  Den er ei sideelv til Rakkestadelva og har utspring i myrområdet i Stordalen, like øst for Festningshøgda. Derfra renner den mot sør, og ved Bøen kommer den ut på oppdyrkede områder. Bekken munner ut i Rakkestadelva sør for Levernes.


== Se også ==
Liste over elver i Østfold


== Referanser ==
EuroEyes Cyclassics 2017

EuroEyes Cyclassics 2017 var den 22. utgaven av sykkelrittet EuroEyes Cyclassics og ble arrangert 20. august 2017. Det tyske sykkelrittet, med start og målgang i Hamburg, er det 31. arrangementet på UCIs WorldTour-kalender i 2017.
Elia Viviani vant rittet.


== Lag og ryttere ==


== Resultat ==


== Referanser ==


== Eksterne lenker ==
Offisielt nettsted 
(en) EuroEyes Cyclassics 2017 - ProCyclingStats
Country Music Association

Country Music Association (CMA) er en organisasjon som ble dannet i 1958, i Nashville, Tennessee i USA, for å promotere countrymusikk, og som sådan ble CMA den første organisasjonen i verden som promoterte en bestemt musikksjanger.


== Se også ==
CMA Music Festival
Country Music Hall of Fame


== Eksterne lenker ==
Country Music Association
VM i friidrett 2017 – 4 × 100 meter stafett menn

4 × 100 meter stafett menn under VM i friidrett 2017 ble avholdt på Olympiastadion i London 12. august 2017.


== Resultater ==


=== Forsøksheat ===
Kvalifisering: De tre første lagene i hvert heat (Q) pluss de to raskeste (q) gikk til finalen.


=== Finale ===


== Referanser ==
Henri Fabre

For entomologen, se Jean-Henri FabreHenri Fabre (født 29. november 1882, død 30. juni 1984) var en  fransk flyver og oppfinner av det første vellykkede sjøfly,  Fabre Hydravion.Henri Fabre ble født i en prominent rederfamilie i Marseille. Han ble utdannet ved Jesuittkollegiet i Marseilles, hvor han studerte konstruksjon av fly og propeller. Han patententerte et system med flyteinnretninger som han med hell brukte ved start fra innsjøen Etang de Berre den 28. mars 1910. På den dagen gjennomførte han fire sammenhengende flyvninger. Den lengste på om lag  600 meter. Hydravion har overlevd og er utstilt i  Musée de l'Air i Paris. Henri Fabre ble snart kontaktet av Glenn Curtiss og Gabriel Voisin som brukte hans oppfinnelse til å utvikle sine egne sjøfly.


== Referanser ==


== Eksterne lenker ==
The Fabre family
Miklós Rózsa

Miklós Rózsa (født 18. april 1907 i Budapest i Ungarn, død 27. juli 1995 i Los Angeles i California) var en ungarsk komponist som er best kjent for arbeidet med filmmusikk. Han har også hatt en langvarig karriere innen konsertmusikk.


== Karriere ==
Rózsa ble populær i Europa i 1930-årene for arbeidet med orkestermusikk, og etter hvert komponerte han musikken i filmene De fire fjær (1939) og Tyven i Bagdad (1940). Da andre verdenskrig brøt ut i Storbritannia, måtte Rózsa flytte til USA for å fullføre musikkarbeidet i Tyven i Bagdad. Han ble igjen i USA og ble amerikansk statsborger i 1946. Rózsa ble populær i Hollywood og vant Oscar-priser for musikken i Trollbundet (1945), Dobbeltliv (1947) og  Ben-Hur (1959). Jascha Heifetz, Gregor Piatigorsky og János Starker har også hyllet komponistens konsertstykker.
Rózsas filmmusikk i Ben-Hur ble kåret til tidenes 21. beste filmlydspor fra USA av det amerikanske filminstituttet.


== Filmografi (utvalg) ==


== Oscar-priser ==

Vant Oscar1959 – Beste drama- eller komediemusikk for Ben-Hur
1947 – Beste drama- eller komediemusikk for Dobbeltliv
1945 – Beste drama- eller komediemusikk for TrollbundetNominert til Oscar1961 – Beste drama- eller komediemusikk for El Cid
1961 – Beste sang for «The Falcon and the Dove» fra El Cid (med Paul Francis Webster)
1953 – Beste drama- eller komediemusikk for Julius Cæsar
1952 – Beste drama- eller komediemusikk for Ivanhoe
1951 – Beste drama- eller komediemusikk for Quo Vadis?
1946 – Beste drama- eller komediemusikk for Drapsmenn
1945 – Beste drama- eller komediemusikk for Forspilte dager
1945 – Beste drama- eller komediemusikk for Gylne toner (med Morris Stoloff)
1944 – Beste drama- eller komediemusikk for Dobbelt erstatning
1944 – Beste drama- eller komediemusikk for The Woman of the Town
1942 – Beste drama- eller komediemusikk for Jungelboken
1941 – Beste drama- eller komediemusikk for Abu Khalis datter
1941 – Beste drama- eller komediemusikk for Fire menn og Lydia
1940 – Beste originalmusikk for Tyven i Bagdad


== Referanser ==


== Eksterne lenker ==
(en) Miklós Rózsa på Discogs 
(en) Miklós Rózsa på MusicBrainz 
(en) Miklós Rózsa på Spotify 
(en) Miklós Rózsa på AllMusic 
(en) Miklós Rózsa på Internet Movie Database 
(sv) Miklós Rózsa i Svensk Filmdatabas 
(da) Miklós Rózsa på Filmdatabasen 
(da) Miklós Rózsa på Filmdatabasen 
(da) Miklós Rózsa på Scope 
(fr) Miklós Rózsa på Allociné 
(en) Miklós Rózsa på AllMovie 
(en) Miklós Rózsa hos The Movie Database
Quinn Fabray

Lucy Quinn Fabray spilles av Dianna Agron i serien Glee som gikk på Fox fra 2009–2015
I første sesong fikk en inntrykk av at Quinn Fabray var en skikkelig slem karakter, i 4. Episode fortalte Quinn at hun var gravid med Finn Hudsons barn.
Quinn Fabray ble overført fra en annen skole i 8. Klasse etter at folk hadde kalt henne «Lucy Cabosey». Hun fikk en neseoprasjon og begynte senere på McKinley High School i Lima Ohio.
Quinn Fabray studerte ved Yale
Quinn var kaptein i cherleeder gjengen og president i sølibatklubben. Quinn Fabray tilhørte overklassen.
Louis-Claude Daquin

Louis-Claude Daquin (1694–1772) var en fransk orgel-/cembalo-virtuos og komponist fra overgangen mellom barokken og tidligklassisismen.
Daquin ble regnet som en av sin generasjons store orgelimprovisatører.
Mange av Daquins verk er tapt. Bevart er fire cembalosuiter, noen variasjoner over julesanger (Noëls), en kantate og en Air à Boire. De mest kjente verkene hans er Noël Suisse («sveitsisk jul») og Le Coucou («Gjøken»).


== Referanser ==


== Litteratur ==
Louis-Claude Daquin. I Stanley Sadie (red.): The New Grove Dictionary of Music and Musicians. Macmillan Publishers Ltd., London 1980. ISBN 1-56159-174-2


== Eksterne lenker ==
(en) Louis-Claude Daquin – kategori av bilder, video eller lyd på Commons 
(en) Louis-Claude Daquin på AllMovie 
(en) Louis-Claude Daquin på Discogs 
(en) Louis-Claude Daquin på MusicBrainz 
(en) Louis-Claude Daquin på Spotify 
(en) Louis-Claude Daquin på AllMusic 
François-Joseph Fétis: Biographie universelle des musiciens et bibliographie génèrale de la musique (1861)
(en) Fritt tilgjengelige noter av Louis-Claude Daquin i International Music Score Library Project
Musikkeksempler: tre Noëls på orgel:
Noël sur les anches (No. VI)
Noël sur les flûtes (No. IX)
Noël en sol (No. X)
Kurt Arnøy

Kurt Arnøy var en norsk illustratør og grafisk designer.
Han var en av kunstnerne som ble engasjert av Åsmund S. Lærdal til å illustrere produkter for Lærdals forlag, og han illustrerte både puslespill og bildebøker. I tillegg til å tegne norske motiver - særlig nisser - fikk Arnøy tillatelse til å bruke figurene fra Disney-konsernets univers til Lærdal-produktene. Dermed havnet Snehvit og de syv små dverger, Bambi, Donald, De tre små griser og mange andre Disney-skikkelser på Lærdal-produkter i Arnøys strek.De første produktene han tegnet for Lærdal var julekalendere, men etter hvert ble han fast ansatt som bedriftens grafiske designer. Denne stillingen beholdt han da firmaet etter hvert sluttet å produsere leker og andre produkter for barn, og helt gikk over til å fremstille livredningsutstyr.


== Referanser ==
Maximiliane von La Roche

Maximiliane Euphrosine von La Roche (1756–1793) var datter av hoffråd Georg Michael von La Roche og suksessforfatteren Sophie von La Roche.
Som ung jente var den vakre Maximiliane et omsvermet midpunkt i morens litterære salong ved Koblenz. Johann Wolfgang von Goethe forelsket seg hodestups i henne, men 9. januar 1774, 17 år gammel, giftet hun seg med Peter Anton Brentano, en 21 år eldre italiener som var en av de mest framgangsrike kjøpmennene i Frankfurt. Mellom 1775 og 1793 fødte hun tolv barn, deriblant forfatterne Bettina von Arnim og Clemens Brentano. Maximiliane døde få måneder etter at hun fødte sitt tolvte barn.
Med romanfiguren «Lotte» i Die Leiden des jungen Werthers reiste Goethe et kombinert litterært minnesmerke over Maximiliane von La Roche og Charlotte Buff, en annen av Goethes flammer. Både La Roches svarte øyne og ektemannens sjalusi overfor Goethe er beskrevet i romanen.


== Referanser ==


== Kilder ==
«Maximiliane von La Roche», cbuecherkiste.de, Die neue Bücherkiste


== Eksterne lenker ==
(de) Maximiliane von La Roche i Deutsche Biographie